ddrg/super_eurlex huggingface dataset:
57.

Uzņēmums pārvieto īpašumu uz ieguldījuma īpašuma posteni vai no tā tikai tad, kad notiek tā lietošanas veida maiņa. Šāda maiņa notiek, kad īpašums atbilst vai vairs neatbilst ieguldījuma īpašuma definīcijai un pastāv pierādījumi par tā lietošanas veida maiņu. Atsevišķi aplūkojot, izmaiņas vadības nodomos attiecībā uz īpašuma lietošanas veidu nepierāda lietošanas veida maiņu. Lietošanas veida maiņas pierādījumu piemēri ir šādi: a) ja īpašnieks sāk izmantot nekustamo īpašumu vai izstrādāt to, lai pats to izmantotu – pārvietošanai no ieguldījuma īpašuma uz īpašnieka izmantotu īpašumu; b) ja nekustamo īpašumu sāk izstrādāt, lai pārdotu – pārvietošanai no ieguldījuma īpašuma uz krājumiem; c) ja īpašnieks beidz izmantot nekustamo īpašumu – pārvietošanai no īpašnieka izmantota īpašuma uz ieguldījuma īpašumu; un d) ja nekustamo īpašumu sāk iznomāt saskaņā ar operatīvās nomas noteikumiem trešajai pusei – pārvietošanai no krājumiem uz ieguldījuma īpašumu. e) [svītrots]
1)

regulas 2. pantu groza šādi: a) panta 2. punkta pirmo teikumu aizstāj ar šādu: “2. Pieteikumu inovatīvas tehnoloģijas kā ekoinovācijas apstiprināšanai attiecībā uz kādu tehnoloģiju var iesniegt saskaņā ar šo regulu, ja ir izpildīti šādi nosacījumi:”; b) panta 2. punkta a) apakšpunktu aizstāj ar šādu: “a) ar to ir aprīkoti ne vairāk kā 3 % no visiem 2009. gadā reģistrētajiem jaunajiem vieglajiem komerciālajiem transportlīdzekļiem, ja pieteikumu iesniedz līdz 2019. gada 31. decembrim, un ne vairāk kā 3 % no visiem n – 4. gadā reģistrētajiem jaunajiem vieglajiem komerciālajiem transportlīdzekļiem, kur n ir pieteikuma iesniegšanas gads – pieteikumiem, kurus iesniedz, sākot ar 2020. gada 1. janvāri;” c) pievieno šādu 4. punktu: “4. Pieteikumu inovatīvas tehnoloģijas kā ekoinovācijas apstiprināšanai drīkst iesniegt ar atsauci uz standarta testa procedūru šādā veidā: a) līdz 2019. gada 31. decembrim – uz Eiropas Jauno braukšanas ciklu, kas minēts Regulas (EK) Nr. 692/2008 XII pielikumā; b) no 2018. gada 14. marta – uz Vieglajiem transportlīdzekļiem paredzēto pasaules mēroga testa procedūru, kas minēta Komisijas Regulā (ES) 2017/1151 (*1). (*1) Komisijas 2017. gada 1. jūnija Regula (ES) 2017/1151, ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008 (OV L 175, 7.7.2017., 1. lpp.).”;"
r)

Piesaistīts atbalsts: atbalsts, kas faktiski (juridiski vai faktiski) ir piesaistīts preču un/vai pakalpojumu iepirkumam no devējas valsts un/vai no ierobežota skaita valstu; tas ietver aizdevumus, dotācijas vai asociēta finansējuma paketes ar koncesijas līmeni virs 0 %. Šī definīcija ir spēkā neatkarīgi no tā, vai “saistīšana” ir panākta ar oficiālu vienošanos vai jebkādu neoficiālu vienošanos starp saņēmēju un devēju valsti, vai pasākumi iekļauj komponentes, kas minētas vienošanās 34. pantā un nav brīvas un pilnā mērā pieejamas, lai būtiskā apmērā finansētu iepirkumu no saņēmējvalsts, no visām pārējām jaunattīstības valstīm un no dalībniekiem, vai arī tā iekļauj praksi, ko DAC vai dalībnieki uzskata par līdzvērtīgu šādai saistīšanai;
(2)

Pēc tam, kad sūdzības iesniedzējs 2017. gada 31. augustā iesniedza sūdzību to ražotāju vārdā, kuri pārstāv vairāk nekā 45 % no jaunu un atjaunotu autobusiem vai kravas automobiļiem paredzētu riepu kopējā ražošanas apjoma Savienībā, Komisija, 2017. gada 14. oktobrī publicējot paziņojumu Eiropas Savienības Oficiālajā Vēstnesī (4) (“paziņojums par AS procedūras sākšanu”), paziņoja par antisubsidēšanas procedūras (“antisubsidēšanas procedūra”) sākšanu attiecībā uz ĶTR izcelsmes jaunu un atjaunotu autobusiem vai kravas automobiļiem paredzētu riepu importu Savienībā.
(7)

Ņemot vērā to, ka no pieteikumu iesniedzējiem neatkarīgu iemeslu dēļ vielu novērtēšana ir aizkavējusies, minēto darbīgo vielu apstiprinājuma periodi, visdrīzāk, beigsies, pirms tiks pieņemts lēmums par to atjaunošanu. Tāpēc to apstiprinājuma periodi ir jāpagarina.
Labojums Komisijas 2018. gada 4. maija Regulā (ES) 2018/683, ar ko nosaka pagaidu antidempinga maksājumu konkrētu Ķīnas Tautas Republikas izcelsmes autobusiem vai kravas automobiļiem paredzētu jaunu vai atjaunotu gumijas pneimatisko riepu, kuru slodzes indekss pārsniedz 121, importam un ar ko groza Īstenošanas regulu (ES) 2018/163

( “Eiropas Savienības Oficiālais Vēstnesis” L 116, 2018. gada 7. maijs )

20. lappusē 119. apsvērumā:

tekstu:

“Viena Aeolus Group meitasuzņēmuma gadījumā (Pirelli Tyre Co., Ltd.) Komisija noteiktajā termiņā nesaņēma vajadzīgos datus, lai noteiktu eksporta cenu. Komisija 2018. gada 23. martā informēja uzņēmumu, ka tā saistīto importētāju iesūtītās anketas ir nepilnīgi aizpildītas un ka tam jāpārskata un atkārtoti jāiesniedz atbildes uz anketas jautājumiem. Uzņēmums tika informēts par to, ka gadījumā, ja noteiktajā termiņā netiks iesniegta izsmeļoša un precīza informācija, Komisija varētu izmantot pieejamos faktus atbilstīgi pamatregulas 18. pantam. Attiecīgais uzņēmums 2018. gada 4. aprīlī iesniedza pārskatītas atbildes. Tomēr Komisija uzskatīja, ka tās joprojām ir nepilnīgas, tāpēc tā nevarēja šīs atbildes apstrādāt dempinga un kaitējuma analīzes vajadzībām. Tā rezultātā Komisija ir noteikusi dempinga starpību, pamatojoties uz pārbaudītu informāciju, ko iesniedza citi pārbaudīti Aeolus Group uzņēmumi, proti, Aeolus Tyre un Chonche Auto Double Happiness Tyre. Aeolus Group atlikušās procedūras vajadzībām tika aicināta atjaunināt datus par Pirelli.”
(26)

Lai nodrošinātu to, ka šīs regulas noteikumi par atkritumiem tiek pienācīgi īstenoti, būtu jāveic pasākumi, lai nodrošinātu efektīvu izsekojamības sistēmu visā dzīvsudraba atkritumu apsaimniekošanas ķēdē, kas dzīvsudraba atkritumu radītājiem un to apsaimniekošanas iekārtu operatoriem, kas glabā un pārstrādā šādus atkritumus, liktu izveidot reģistru, kā daļu no Eiropas Parlamenta un Padomes Direktīvā 2008/98/EK (9) noteiktās uzskaites.
(18)

Ražojums, ar ko varētu būt saistīta pasākumu iespējamā apiešana, ir konkrētas nerūsējošā tērauda bezšuvju caurules un caurulītes (“SSSPT”) (izņemot caurules un caurulītes ar piestiprinātiem savienotājelementiem, derīgas gāzu vai šķidrumu pārvadīšanai civilās aviācijas gaisa kuģos), un tā izcelsme ir Ķīnas Tautas Republikā (“attiecīgais ražojums”). Pašlaik to klasificē ar KN kodiem ex 7304 11 00, ex 7304 22 00, ex 7304 24 00, ex 7304 41 00, ex 7304 49 10, ex 7304 49 93, ex 7304 49 95, ex 7304 49 99 un ex 7304 90 00. Tas ir ražojums, kuram piemēro spēkā esošos pasākumus.
IVR 0502

Ierīces, ko paredzēts lietot, lai asinīs, asins komponentos, šūnās, audos vai orgānos vai kādā no to atvasinājumiem noteiktu pārnēsājamo infekciju ierosinātāju klātbūtni vai eksponētību tiem ar mērķi novērtēt to piemērotību pārliešanai, transplantācijai vai šūnu ievadīšanai
(2)

Šāds izņēmums no Regulas (ES) Nr. 600/2014 tvēruma saskaņā ar Regulas (ES) Nr. 600/2014 1. panta 9. punktu var (ar nosacījumu, ka tiek ievērotas attiecīgās prasības) tikt attiecināts arī uz trešo valstu centrālajām bankām un uz Starptautisko norēķinu banku, kura šā atbrīvojuma vajadzībām saskaņā ar Regulas (ES) Nr. 600/2014 1. panta 9. punktu ir uzskatāma par līdzīgu trešo valstu centrālajām bankām. Šajā nolūkā Komisija sagatavoja un iesniedza Eiropas Parlamentam un Padomei ziņojumu, kurā izvērtēta starptautiskā līmeņa pieeja trešo valstu centrālajām bankām. Ziņojums ietver izvērtējumu par centrālo banku, tostarp ECBS dalībnieku, juridisko kvalificēšanu trešo valstu tiesiskajā regulējumā un par Savienībā spēkā esošo regulatīvo informācijas atklāšanas prasību potenciālo ietekmi uz trešo valstu centrālo banku darījumiem. Ziņojumā attiecībā uz šo izvērtējumu ir secināts, ka vairāku trešo valstu centrālo banku atbrīvošana no Regulā (ES) Nr. 600/2014 paredzētajiem tirdzniecības pārredzamības pienākumiem bija nepieciešama, un līdz ar to tika secināts, ka atbrīvojumu attiecināšana arī uz šo trešo valstu centrālajām bankām bija atbilstoša.
(12)

Patlaban grauzēju apkarošana lielākoties balstās uz antikoagulatīvas darbības rodenticīdiem, kuru neapstiprināšanas gadījumā grauzēji netiktu pietiekami apkaroti. Tas var ne tikai būtiski kaitēt cilvēku vai dzīvnieku veselībai vai videi, bet arī iespaidot sabiedrības priekšstatu par savu drošību saistībā ar eksponētību grauzējiem vai vairāku tādu saimnieciskās darbības veidu drošību, kuros varētu būt eksponētība grauzējiem, un tam būtu ekonomiskas un sociālas sekas. No otras puses, bromadiolonu saturošu līdzekļu lietošanas dēļ radīto cilvēku veselības, dzīvnieku veselības un vides risku var mazināt, ja to lietošanā ievēro noteiktas specifikācijas un nosacījumus. Tāpēc lēmumam bromadiolonu neapstiprināt par aktīvo vielu būtu nesamērīgi negatīva ietekme uz sabiedrību salīdzinājumā ar risku, ko rada šīs vielas lietošana. Tātad ir izpildīts arī Regulas (ES) Nr. 528/2012 5. panta 2. punkta c) apakšpunktā izklāstītais nosacījums.
(1)

Ar Lēmumu (ES) 2016/2369 (2) (“lēmums”) Padome pilnvaroja Savienības vārdā parakstīt Pievienošanās protokolu (“protokols”) Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses (“nolīgums”), lai ņemtu vērā Ekvadoras pievienošanos nolīgumam, un paredzēja protokola provizorisku piemērošanu no 2017.gada 1.janvāra (3).
Dihlofluanīds

IUPAC nosaukums: N-(dihlorfluormetiltio)-N′,N′-dimetil-N-fenilsulfamīds EK Nr.: 214-118-7 CAS Nr.: 1085-98-9

96 % (masas)

2018. gada 1. novembris

2025. gada 31. decembris

21
(168)

Hebei Iron & Steel Group Co., Ltd izmeklēšanas laikā mainīja nosaukumu uz Hesteel Group Co., Ltd.. Nosaukumu mainīja arī daži ar to saistītie uzņēmumi. Komisija pilnībā atzina šīs nosaukumu maiņas un attiecīgi pielāgoja 1. panta 2. punktu.
(4)

Attiecībā uz motora tipu vai motoru saimi, ko testē gan NRTC, gan NRSC, norādīt karstā cikla CO2 emisijas vērtības no 10.3. punktā norādītā NRTC vai no 10.4. punktā norādītā NRTC-LSI. Attiecībā uz motoru, ko testē tikai NRSC, norādīt šī cikla CO2 emisijas vērtības no 9.3.3. punkta.
(4)

Tirdzniecības vietām, APS un KDLN būtu katru dienu jāiesniedz ziņojumi, izņemot iespējamos ad hoc informācijas pieprasījumus un aprēķinus, kas jāveic apjoma ierobežošanas mehānisma nolūkā. Ņemot vērā aptverto finanšu instrumentu plašo klāstu un apstrādājamo datu lielo daudzumu, tas, ka ziņojumi tiek sniegti katru dienu, ļauj kompetentajām iestādēm precīzāk apstrādāt pārvaldāma apmēra lietas un nodrošina datu sniegšanas efektīvu un savlaicīgu pārvaldību, datu kvalitatīvu pārbaudi un datu apstrādi. Turklāt datu vākšana katru dienu tirdzniecības vietām, APS un KDLN vienkāršo pienākumu sniegt datus, atbrīvojot tos no sloga, ko rada tirdzniecības dienu skaita aprēķināšana gadījumos, kad ir piemērojams minētais kvantitatīvais likviditātes kritērijs, un no datu apkopošanas attiecībā uz vienu un to pašu finanšu instrumentu dažādās laika termiņu grupās gadījumos, kad ir jāņem vērā līdz termiņam atlikušais laiks. Centralizējot minēto aprēķināšanu, tiek arī nodrošināts, ka kritērijus izmanto konsekventi attiecībā uz visiem finanšu instrumentiem un tirdzniecības vietām.
1.

Izvērtējot savas darījumdarbības būtību, ieguldījumu brokeru sabiedrība attiecīgā gadījumā ņem vērā: a) sabiedrības tiesisko statusu un attiecīgā gadījumā tās TEP klientu tiesisko statusu, tostarp regulatīvās prasības, kas uz to attiecas kā uz ieguldījumu brokeru sabiedrību saskaņā ar Direktīvu 2014/65/ES, un citas attiecīgās regulatīvās prasības; b) sabiedrības lomu tirgū, tostarp to, vai tā ir tirgus līderis un vai tā izpilda klientu rīkojumus, vai arī drīzāk tikai darījumus pēc savas iniciatīvas; c) tirdzniecības un citu sabiedrības procesu vai darbību automatizācijas līmeni; d) sabiedrības tirgoto instrumentu, produktu un aktīvu kategoriju tiesiskā statusa veidus; e) sabiedrības izmantoto stratēģiju veidus un riskus, ko šīs stratēģijas rada sabiedrības pašu riska pārvaldībai, kā arī taisnīgai un pienācīgai tirgus darbībai; sabiedrība jo īpaši ņem vērā šo stratēģiju būtību (piemēram, tirgus veidošana vai arbitrāža) un to, vai šīs stratēģijas ir ilgtermiņa, īstermiņa, virziena vai bezvirziena; f) sabiedrības stratēģiju un tirdzniecības darbību letentuma sensitivitāti; g) tirdzniecības vietu tiesiskā statusa un citu likviditātes portfeļu, kam piekļūts, veidus un jo īpaši to, vai tirdzniecības darbība šajās tirdzniecības vietās un citos likviditātes portfeļos ir oficiāla, neoficiāla vai ārpusbiržas tirdzniecība; h) sabiedrības savienojamības risinājumus un to, vai tā piekļūst tirdzniecības vietām kā TEP klients vai kā TEP sniedzējs; i) to, cik lielā mērā sabiedrība ir atkarīga no trešām personām, lai izstrādātu un uzturētu tās algoritmus vai tirdzniecības sistēmas, un vai šie algoritmi vai tirdzniecības sistēmas ir pašu izstrādāti, kopizstrādāti sadarbībā ar trešo personu vai nopirkti no trešās personas, vai arī nodoti ārpakalpojumā trešai personai; j) sabiedrības īpašumtiesību un vadības struktūru, tās struktūru organizatoriski un operacionāli, un to, vai tā ir partnerība, meitas sabiedrība, biržas sarakstā iekļauta sabiedrība vai cita veida sabiedrība; k) sabiedrības riska pārvaldību, atbilstību, revīzijas struktūru un organizāciju; l) sabiedrības nodibināšanas dienu un tās darbinieku kompetences un pieredzes līmeni, kā arī to, vai tā ir nodibināta nesen.
(6)

Iekšējo pieeju kvalitātes novērtējuma rezultāti ir atkarīgi no to datu kvalitātes, par kuriem ziņojušas attiecīgās iestādes saskaņā ar Komisijas Īstenošanas regulu (ES) 2016/2070 (3), kam arī jābūt konsekventiem un salīdzināmiem. Tādēļ kompetentajām iestādēm būtu jāapstiprina, ka iestādes pareizi piemēro minēto īstenošanas regulu, īpaši attiecībā uz to, kā iestādes ir piemērojušas tām pieejamo izvēli atturēties no ziņošanas par konkrētiem atsevišķiem portfeļiem.
(8)

Saraksts būtu jāgroza, arī svītrojot ierakstus par precēm, par kurām pieejamajos informācijas avotos norādīts, ka kopumā tās apmierinoši atbilst attiecīgajām Savienības tiesību aktos noteiktajām drošuma prasībām, un kurām līdz ar to vairs nav pamata veikt pastiprinātas oficiālās kontroles. Tāpēc būtu jāsvītro saraksta ieraksti par galda vīnogām no Ēģiptes un baklažāniem no Taizemes.
(5)

No tiem centrālajiem darījumu partneriem, kas veic uzņēmējdarbību trešās valstīs un kas jau ir iesnieguši pieteikumus atzīšanai saskaņā ar Regulas (ES) Nr. 648/2012 25. pantu, Eiropas Vērtspapīru un tirgu iestāde jau ir atzinusi 29 centrālos darījumu partnerus. No tiem viens centrālais darījumu partneris no Jaunzēlandes ir atzīts, pamatojoties uz Komisijas Īstenošanas lēmumu (ES) 2016/2274 (4). Turklāt trīs papildu centrālie darījumu partneri no Indijas varēja tikt atzīti, pamatojoties uz Komisijas Īstenošanas lēmumu (ES) 2016/2269 (5). Pārējietrešo valstu centrālie darījumu partneri joprojām gaida atzīšanu, un to atzīšanas process netiks pabeigts pirms 2017. gada 15. decembra. Ja pārejas periods netiktu pagarināts, finanšu iestādēm, kuras Savienībā veic uzņēmējdarbību (vai to meitassabiedrībām, kas uzņēmējdarbību veic ārpus Savienības) un kurām ir riska darījumi ar šiem pārējiem trešo valstu centrālajiem darījumu partneriem, nāksies ievērojami palielināt savu pašu kapitālu šiem riska darījumiem, kas varētu izraisīt to, ka šīs iestādes izbeidz savu darbību šajos centrālajos darījumu partneros kā tiešie dalībnieki vai – vismaz pagaidu statusā – nodod tīrvērtes pakalpojumu sniegšanu šo iestāžu klientiem un līdz ar to tirgos, kuros darbojas šie centrālie darījumu partneri, tiek izraisīti smagi traucējumi.
44.C

Saistības, kas rodas no finansēšanas darbībām, ir saistības, kuru naudas plūsmas tikušas vai kuru nākotnes naudas plūsmas tiks klasificētas naudas plūsmu pārskatā kā naudas plūsmas no finansēšanas darbībām. Turklāt 44.A punktā noteikto informācijas atklāšanas prasību piemēro arī izmaiņām finanšu aktīvos (piemēram, aktīvi, kas ierobežo tādu saistību risku, kas izriet no finansēšanas darbībām), ja naudas plūsmas no šiem finanšu aktīviem tikušas vai nākotnes naudas plūsmas tiks iekļautas naudas plūsmās no finansēšanas darbībām.
(8)

Attiecīgais ražojumus ir nefosilas izcelsmes taukskābju monoalkilesteri un/vai parafīna gāzeļļas, kuri iegūti sintēzes un/vai destilācijas procesā, tīrā veidā vai maisījumā, ar Argentīnas un Indonēzijas izcelsmi, patlaban klasificēti ar KN kodiem ex 1516 20 98, ex 1518 00 91, ex 1518 00 95, ex 1518 00 99, ex 2710 19 43, ex 2710 19 46, ex 2710 19 47, 2710 20 11, 2710 20 15, 2710 20 17, ex 3824 99 92, 3826 00 10 un ex 3826 00 90 (“attiecīgais ražojums”, parasti saukts par “biodīzeļdegvielu”).
(2)

Ekonomisko partnerattiecību nolīgumu starp Eiropas Savienību un tās dalībvalstīm, no vienas puses, un DAK EPN valstīm, no otras puses (“ES-DAK EPN”) provizoriski piemēro no 2016. gada 10. oktobra.
(3)

Vispārējā tiesa 2016. gada 30. jūnija spriedumā nolēma, ka Jinan Meide tiesības uz aizstāvību tikušas pārkāptas, noraidot tā lūgumu izpaust normālās vērtības aprēķinus, kuros izmantoti analogās valsts ražotāja konfidenciālie dati. Jinan Meide no analogās valsts ražotāja saņēma ekskluzīvu atļauju, ar ko tas atkāpās no savu datu konfidencialitātes. Konkrētāk, Vispārējā tiesa konstatēja, ka Komisija ir pieļāvusi kļūdu, pamatojoties uz nepieciešamību ievērot vienlīdzīgas attieksmes principu, lai noraidītu šo lūgumu pēc informācijas. Vispārējā tiesa uzskatīja, ka nevarēja izslēgt to, ka minētā lūguma apstiprināšanas gadījumā izmeklēšanas iznākums varētu būt citāds. Tādēļ Tiesa atcēla apstrīdēto regulu, ciktāl ar to noteikts antidempinga maksājums kaļamā čuguna vītņotu cauruļu savienotājelementu importam, ko ražojis uzņēmums Jinan Meide Castings Co., Ltd.
1)

regulas nosaukumā vārdkopu “atļaujas turētājs Miyarisan Pharmaceutical Co. Ltd., ko pārstāv Miyarisan Pharmaceutical Europe S.L.U.” aizstāj ar vārdkopu “atļaujas turētājs Miyarisan Pharmaceutical Co. Ltd, ko pārstāv Huvepharma NV Belgium”;
1)

regulas 2.a panta 5. punktu aizstāj ar šādu: “5. Attiecīgā dalībvalsts informē Apvienoto komisiju par atļaujām, kas piešķirtas saskaņā ar 1. punkta e) apakšpunktu, un atļaujām, kuras piešķirtas, lai iegādātos, importētu vai transportētu no Irānas citas preces un tehnoloģijas, kas minētas 4. punktā, neatkarīgi no tā, vai to izcelsme ir Irānā.”;
(1)

Ar Komisijas Deleģētajām regulām (ES) 2015/2205 (2), (ES) 2016/592 (3) un (ES) 2016/1178 (4) darījumu partneri ir iedalīti četrās kategorijās, kas tiek izmantotas tam, lai noteiktu datumus, kuros stājas spēkā to attiecīgais tīrvērtes pienākums. Darījumu partneri ir iedalīti vairākās kategorijās pēc to tiesībspējas un darbībspējas un pēc to tirdzniecības darbības saistībā ar ārpusbiržas atvasinātajiem instrumentiem.
(3)

Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu ir iesniegts pieteikums, kurā ir lūgts no jauna izvērtēt no Aspergillus aculeatinus (kas agrāk klasificēta kā Aspergillus aculeatus) (CBS 589.94) iegūtas endo-1,3(4)-beta-glikanāzes, no Trichoderma reesei (kas agrāk klasificēta kā Trichoderma longibrachiatum) (CBS 592.94) iegūtas endo-1,4-beta-glikanāzes, no Bacillus amyloliquefaciens (DSM 9553) iegūtas alfa-amilāzes un no Trichoderma viride (NIBH FERM BP4842) iegūtas endo-1,4-beta-ksilanāzes preparātu kā barības piedevu gaļas cāļiem, gaļas tītariem un dējējvistām un saskaņā ar minētās regulas 7. pantu ir lūgta jauna atļauja to izmantot par barības piedevu visām citām putnu sugām. Pieteikuma iesniedzējs lūdza minēto piedevu klasificēt piedevu kategorijā “zootehniskās piedevas”. Pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
(1)

Ar Padomes Regulu (EK) Nr. 539/2001 (2) izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas. I un II pielikumā ietverto trešo valstu sarakstu saturam būtu jāatbilst un būtu jāturpina atbilst Regulā (EK) Nr. 539/2001 izklāstītajiem kritērijiem. Atsauces uz trešām valstīm, kurās attiecībā uz minētajiem kritērijiem situācija ir mainījusies, attiecīgā gadījumā būtu jāpārceļ no viena pielikuma uz otru.
(7)

Neizmantotos daudzumus tātad vajadzētu pārdalīt. Pārdalei būtu jābalstās uz pārredzamiem, objektīviem un taisnīgiem kritērijiem. To varētu labāk nodrošināt, pārdalei par pamatu izmantojot katras dalībvalsts daļu kopējā daudzumā, kāds patlaban piešķirts Deleģētās regulas (ES) 2016/921 I pielikumā. Lai nodrošinātu to, ka katrai dalībvalstij ir vismaz 300 tonnas, piešķīrumi Kiprai, Horvātijai un Portugālei būtu jāpalielina attiecīgi no 85 tonnām līdz 300 tonnām. Šis pasākums ir vajadzīgs, jo tādu daudzumu pārdale, kas ir mazāki par 85 tonnām, radītu nevajadzīgu administratīvo slogu valsts iestādēm, it īpaši attiecībā uz pārbaudēm, un vienlaikus būtiski neietekmētu ražotāju situāciju un tirgus situāciju.
(4)

Tomēr, lai izvairītos no pašreizējās ANS grupas pārslogošanas, pārtikai pievienojamo uzturvielu avotu un citu to vielu izvērtēšanu, kurām ir fizioloģiska ietekme, būtu jāpiešķir NDA grupai, jo tās darba slodze, visticamāk, samazināsies tādēļ, ka tiek pabeigts darbs pie atsauces vērtībām uzturā un samazinās to pieteikumu skaits, kas attiecas uz iekļaušanu atļauto veselīguma norāžu sarakstā atbilstoši Eiropas Parlamenta un Padomes Regulai (EK) Nr. 1924/2006 (3). Šāda pārdalīšana atbilst NDA grupas specializācijai, jo dažas vielas, ko izmanto par uzturvielu avotu, ir to jauno pārtikas produktu kategorijā, kurus patlaban novērtē NDA grupa.
(6)

Regulas (EK) Nr. 853/2004 piemērošanas jomā nav ietverta saimniecībās nokauto mājputnu un zaķveidīgo gaļas tieša piegāde mazos daudzumos no ražotāja galapatērētājam vai vietējiem mazumtirdzniecības uzņēmumiem, kuri šādu gaļu kā svaigu gaļu piegādā tieši galapatērētājam. Minētā noteikuma attiecināšana tikai uz svaigu gaļu radītu papildu slogu mazajiem ražotājiem. Tāpēc ar Regulu (ES) Nr. 1079/2013 ir paredzēta atkāpe no Regulas (EK) Nr. 853/2004 piemērošanas šādu preču tiešai piegādei noteiktos apstākļos, to neattiecinot tikai uz svaigu gaļu. Minētais izņēmums šajā regulā paredzētajā turpmākajā pārejas periodā būtu jāsaglabā, kamēr tiek izskatīta iespēja noteikt pastāvīgu atkāpi.
(4)

Attiecībā uz Melno jūru Regulas (ES) Nr. 1380/2013 15. pantā ir noteikts izkraušanas pienākums visām to sugu nozvejām, uz kurām attiecas nozvejas limiti. Saskaņā ar Regulas (ES) Nr. 1380/2013 15. panta 1. punkta d) apakšpunktu izkraušanas pienākums zvejniecības galvenajām sugām jāpiemēro vēlākais no 2017. gada 1. janvāra. Viena no šīm sugām ir akmeņplekste.